“Die Covid-19-regulasies, vrees vir verspreiding en polisiebeamptes wat weens Covid-19 afwesig is, ry die amnestietydperk vir vuurwapenlisensies in die wiele. Polisiekantore op die platteland het dikwels ’n tekort aan die voorgeskrewe vorms om aansoek te doen om amnestie.
De Jager sê Saai is bekommerd oor die polisie se vermoë om die amnestie-aansoeke in ’n billike tydperk te verwerk en die korrekte vuurwapens ongeskonde aan die regte eienaars terug te besorg. Sommige Saai-lede moes tot sewe keer na polisiekantore terugkeer en etlike ure wag dat hul aansoeke verwerk word. “Covid-19 kry meestal die skuld daarvoor en dis juis daarom dat die tydperk vir aansoeke verleng behoort te word.”
Hy sê een van die grootste struikelblokke is die vereiste dat vuurwapens vir die duur van die amnestieproses by die polisie ingehandig moet word.